บ้านเลขที่ 52/23 ยังคงจอดรถกีดขวางช่องทางเดินรถ โดยจอดทิ้งตั้งแต่กลางคืนจนถึงบ่ายหรือเย็นเป็นประจำ ใช้ทางสาธารณะเป็นที่จอดรถส่วนตัวนานหลายปีแล้ว
ตามพรบ.จราจรทางบก2522 มาตรา 57 (15) และป.อาญาม.385 ระบุชัดเจนว่าห้ามจอดกีดขวางการเดินรถ โดยไม่มีเหตุผลอันจำเป็น เพื่อคุ้มครองสิทธิให้ส่วนรวได้ใช้ทางสาธารณะสัญจรได้อย่างสะดวกและปลอดภัย แม้แต่กรวย เก้าอี้ กระถางต้นไม้ ก็ห้ามวางบนทางสาธารณะ แต่บ้านดังกล่าวนำรถซึ่งขนาดใหญ่กว่ามากมาจอดกีดขวางและจอดเป็นประจำ ส่วนมาตรา 4 (1) (2) ของพรบ.จราจรทางบก 2522 ได้ให้นิยามของทางและการจราจรไว้อย่างชัดเจน ไม่มีกฎหมายมาตราใดๆ ระบุว่าให้จอดรถบนทางสาธารณะในช่องทางเดินรถได้เพียงแค่เหตุผลว่าที่จอดรถในบ้านไม่พอ ซึ่งถ้าใช้เหตุผลนี้แล้วทุกบ้านรวมถึงคอนโดนำรถมาจอดตามทางสาธารณะเต็มช่องทางเดินรถ. แล้วจะใช้ทางสัญจรได้อย่างไร
กรุณาเร่งดำเนินการแก้ไขตามกฎหมาย โดยใช้ภาพจากกล้องวงจรปิดของบ้านที่นำรถมาจอดทิ้งดังกล่าวหรือของบ้านในครอบครัวเดียวกันฝั่งตรงข้ามเลขที่ 53/17 เป็นหลักฐานว่าจอดทิ้งตามที่ทางดิฉันร้องเรียนจริงหรือไม่หรือจอดนานแค่ไหน ไม่ใช่ใช้กฎหมู่ให้อยู่เหนือกฎหมาย เพราะสิทธิในการร้องเรียนเป็นสิทธิส่วนบุคคล และถ้าถามหาโจรกับโจรก็คงจะจับโจรไม่ได้ โปรดพิจารณาหลักฐานจากภาพกล้องวงจรปิดของบ้านดังกล่าวข้างต้น เพื่อดำเนินการแก้ไขเรื่องร้องเรียนให้เป็นไปตามบทบัญญัติและเจตนารมณ์ของกฎหมาย